חלוקה מנהלית של שוודיה
חלוקה נוכחית / פורמלית > מחוזות שוודיה

המחוזות (בשוודית: Län, לֵן) הם החלוקה הפוליטית הבכירה הנהוגה בשוודיה, והם מונים 21 יחידות מנהליות גדולות שלהן סמכויות נרחבות בתחומי החיים של תושביהן. המחוזות מחולקים ל-290 נפות שלהן שלטון עצמי המקביל לעירייה. בראש כל מחוז עומד מושל שנבחר בבחירות מחוזיות אחת לכמה שנים (משתנה ממחוז למחוז).
החלוקה למחוזות בשוודיה החלה בשנת 1634, אולם מחוזות שונים קיבלו את מעמדם בזמנים מאוחרים יותר (מסודרים לפי האות הסידורית במפה):
| אות סידורית (למפה) | מחוז | שם בשפת המקור | עיר בירה | מושל | סמל | דגל (לא רשמי) | שטח (בקמ"ר) | מספר התושבים (נכון ל-31 במרץ 2022) | שנת הקמה |
| --- | --- | --- | --- | --- | --- | --- | --- | --- | --- |
| AB | סטוקהולם | Stockholms län | סטוקהולם | כריס הייסטר |  |  | 6,490 | 2,421,325 | 1641 |
| AC | וסטרבוטן | Västerbottens län | אומאו | מגדלנה אנדרסון |  |  | 55,432 | 274,983 | 1638 |
| BD | נורבוטן | Norrbottens län | לולאו | סוואן אריק אסטרברג |  |  | 98,911 | 249,516 | 1810 |
| C | אופסלה | Uppsala län | אופסלה | פטר אגרדט |  |  | 6,989 | 396,262 | 1634 |
| D | סדרמנלנד | Södermanlands län | נישפין | ליסלוט האגברג |  |  | 6,060 | 302,167 | 1683 |
| E | אסטריֶטלנד | Östergötlands län | לינשפין | אליסבט נילסון |  |  | 10,562 | 470,053 | 1634 |
| F | ינשפין | Jönköpings län | ינשפין | מינו אקהטרסנד |  |  | 10,475 | 367,705 | 1634 |
| G | קרונוברי | Kronobergs län | וקשה | קריסטינה אלסר |  |  | 8,458 | 203,459 | 1687 |
| H | קאלמאר | Kalmar län | קאלמאר | סטפן קרלסון |  |  | 11,171 | 247,221 | 1634 |
| I | גוטלנד | Gotlands län | ויסבי | ססיליה שחלין סידגורד |  |  | 3,140 | 61,009 | 1645 |
| K | בלקיניה | Blekinge län | קרלסקרונה | בריט אנדנור בילונד |  |  | 2,941 | 158,815 | 1683 |
| M | סקונה | Skåne län | מאלמה | מרגרטה פולסון |  |  | 11,027 | 1,405,377 | 1997 |
| N | הלנד | Hallands län | האלמסטד | לנה סומסטד |  |  | 5,454 | 340,840 | 1658 |
| O | וסטרַה יֶיטלנד | Västra Götalands län | גטבורג | לארס בקסטרם |  |  | 23,942 | 1,748,027 | 1998 |
| S | ורמלנד | Värmlands län | קרלסטד | קנט' יוהנסון |  |  | 17,583 | 283,168 | 1779 |
| T | ארברו | Örebro län | ארברו | רוזה-מריה פרברן |  |  | 8,517 | 306,984 | 1634 |
| U | וסטמנלנד | Västmanlands län | וסטרוס | יניירמן סקוגה |  |  | 6,302 | 279,402 | 1634 |
| W | דלרנה | Dalarnas län | פאלון | מריה נורפלק |  |  | 28,194 | 288,464 | 1647 |
| X | יבלבורג | Gävleborgs län | יבלה | ברברו הולמברג |  |  | 18,191 | 287,634 | 1762 |
| Y | וסטרנורלנד | Västernorrlands län | הרנסנד | בו שלסטרנד |  |  | 21,678 | 243,879 | 1654 |
| Z | ימטלנד | Jämtlands län | אסטרסונד | יארן הגלונד |  |  | 49,443 | 132,179 | 1810 |

מחוזות לשעבר:
מחוז אופלנד - Uppland - הוקם בשנת 1634. איחד בין מחוזות סטוקהולם ואופסלה. פורק סופית בשנת 1714.
מחוז נישפין - Nyköping - הוקם בשנת 1634. שינה את שמו למחוז סדרמנלנד בשנת 1683, וכך הוא מוכר כיום.
מחוז ינשפין-קרונוברי (אנ') הוקם לראשונה בשנת 1634. היה בשיתוף בין ינשפין וקרונוברי בין השנים 1634–1636, 1654-1658, 1680-1687. בשנת 1687 פוצל לשני מחוזות שונים.
מחוז קריסטיאנסטד - Kristianstad - הוקם בשנת 1719. ב-1 בינואר 1997 אוחד עם מחוז מאלמהוס למחוז סקונה.
מחוז מאלמהוס - Malmöhus - הוקם בשנת 1719. ב-1 בינואר 1997 אוחד עם מחוז קריסטיאנסטד למחוז סקונה.
מחוז בוהוס - Bohus - הוקם בשנת 1658. בשנת 1680 הועבר למחוז גטבורג-ובוהוס, וכך גם מוכר בהיסטוריה של שוודיה.
מחוז גטבורג-ובוהוס - Göteborg och Bohus - הוקם בשנת 1680. ב-1 בינואר 1998 אוחד עם מחוזות אלבסבורג וסקרבורג למחוז וסטרה ייטאלנד.
מחוז אלבסבורג - Älvsborg - הוקם בשנת 1654. ב-1 בינואר 1998 אוחד עם מחוזות גטבורג-ובוהוס וסקרבורג למחוז וסטרה ייטאלנד.
מחוז סקרבורג - Skaraborg - הוקם בשנת 1634. ב-1 בינואר 1998 אוחד עם מחוזות גטבורג-ובוהוס ואלבסבורג למחוז וסטרה ייטאלנד.
מחוז נרקה - Närke - הוקם בשנת 1634. היה חלק ממחוזות ורמנלד וארברו. פורק בהתאמה בין שני המחוזות בשנת 1779.
מחוז הרנוסנד - Härnösand - הוקם ב-6 בספטמבר 1645. צורף למחוז וסטמנלנד ב-13 במאי 1654.
מחוז הודיקסוול - Hudiksvall - הוקם ב-6 בספטמבר 1645. צורף למחוז וסטמנלנד ב-13 במאי 1654.
הערות:
מחוז דלרנה נקרא קופרברג (Kopparberg) מהקמתו ב-1647 ועד ה-1 בינואר 1997.
מחוז גוטלנד היה תחת שליטה רוסית (בין ה-28 באפריל 1808 עד ה-18 במאי 1808).
מחוז סטוקהולם היה תחת מחוז אופלנד בין השנים 1654–1714.
מחוז אוספלה היה תחת מחוז אופלנד בין השנים 1649–1652, 1654-1714.
מחוז ינשופינג (לעיתים מכונה במפות גם "מחוז סמולנד") הוקם לראשונה בשנת 1634. היה בשיתוף עם מחוז קרונוברי בין השנים 1634–1636, 1654-1658, 1680-1687.
מחוז קרונוברי הוקם בשנת 1687, כשנפרד ממחוז ינשופינג.
מחוז נורבוטן הוקם מאוחר יחסית (1810), כשנפרד ממחוז וסטרבוטן.
מחוז סקונה הוקם מאוחר מאוד (1997), כשאוחדו מחוזות קריסטיאנסטד ומאלמהוס
מחוז וסטרַה יֶיטלנד הוקם מאוחר מאוד (1998), שכאוחדו מחוזות אלבסבורג, גטבורג-ובוהוס וסקרבורג.
מחוז ורמנלד הוקם בשנת 1779, לאחר פירוק מחוז נרקה.
מחוז ארברו הוקם בשנת 1634. היה בשיתוף עם נרקה וורמלנד בין השנים 1634–1779.
מחוז ימטלנד הועבר מנורווגיה לשוודיה ב-13 באוגוסט 1645. היה חלק ממחוזות הרנוסנד והודיקסוול בין השנים 1645–1658. היה חלק מטורנהיים (נורווגיה) בין 1658–1660. היה חלק ממחוז וסטרנורלנד בין 1660–1810. במשך הזמן הזה היה מסופח לנורווגיה בין ה-16 באוגוסט 1677 ל-1 בנובמבר 1677. הוקם כמחוז נפרד לבסוף בשנת 1810, לאחר שנפרד ממחוזות וסטרנורלנד ויבלבורג.
נקודות לציון:
מחוזות אסטריטלנד, וסטמנלנד וקלאמאר הם המחוזות היחידים שנותרו ללא שינוי מאז הקמתם בשנת 1634 ועד היום.